தயோனைல் குளோரைடு

தயோனைல் குளோரைடு (Thionyl chloride) என்பது SOCl2 என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இது விரும்பத்தகாத  காரமான நெடியுடன் மிதமான ஆவியாகும் தன்மையுடைய  நிறமற்ற திரவமாகும்.முதன்மையாக தயோனைல் குளோரைடு  ஒரு குளோரினேற்றம் செய்யப்படும் வினைக்காரணியாகப் பயன்படுத்தப்படுகிறது. 1990 களின் முற்பகுதியில் ஆண்டுக்கு சுமார் 45,000 டன்கள் உற்பத்தி செய்யப்படுகிறது. இது நச்சுத்தன்மை வாய்ந்தது. நீருடன் வினைபுரியும் தன்மை உடையது. மேலும் இச்சேர்மங்கள் வேதி ஆயுதங்கள் உடன்படிக்கையின் கீழ் பட்டியலிடப்பட்டுள்ள சேர்மமாகும். ஏனெனில், இச்சேர்மம் வேதியியல் ஆயுதங்களை உற்பத்தி செய்ய பயன்படுத்தப்படலாம் என்ற காரணத்தால் இந்தப் பட்டியலில் இச்சேர்மம் சேர்க்கப்பட்டுள்ளது..

தயோனைல் குளோரைடு சில நேரங்களில் சல்பியூரைல் குளோரைடுடன், SO2Cl2 உடன் சேர்த்து தவறாக புரிந்து கொள்ளப்படுகிறது. ஆனால், இந்த சேர்மங்களின் பண்புகள் கணிசமாக வேறுபடுகின்றன. சல்பியூரைல் குளோரைடு ஒரு குளோரின் மூலமாகும், அதேசமயம் தயோனைல் குளோரைடு குளோரைடு அயனிகளின் மூலமாகும்.

உற்பத்தி 
முக்கிய தொழில்துறை தொகுப்பு முறையானது கந்தக டிரையாக்சைடு மற்றும் கந்தக இருகுளோரைடு ஆகியவற்றின் வினைகளை உள்ளடக்கியது:

 SO 3 + SCl 2 → SOCl 2 + SO 2

இச்சேர்மத்தைத் தயாரிக்க உதவும் பிற முறைகளில் பாஸ்பரஸ் பென்டாகுளோரைடு, குளோரின் மற்றும் கந்தக இருகுளோரைடு அல்லது பாஸ்ஜீன் ஆகியவற்றை உள்ளடக்கிய தொகுப்புகள் அடங்கும்:

 SO 2 + PCl 5 → SOCl 2 + POCl 3 
 SO 2 + Cl 2 + SCl 2 → 2 SOCl 2 
 SO 3 + Cl 2 + 2SCl2 → 3 SOCl 2 
 SO 2 + COCl 2 → SOCl 2 + CO 2

மேற்கூறிய நான்கு வினைகளில் முதலாவது வினையாது பாஸ்பரஸ் ஆக்ஸிகுளோரைடினை (பாஸ்போரைல் குளோரைடு) வழங்குகிறது, இது அதன் பல வினைகளில் தயோனைல் குளோரைடை ஒத்திருக்கிறது.

பண்புகள் மற்றும் அமைப்பு 

SOCl 2 ஒரு முக்கோண பிரமிடு மூலக்கூறு வடிவவியலைப் பெற்றுள்ளது. இந்த சேர்மம்  Csமூலக்கூறு சமச்சீர்நிலையைக் கொண்டுள்ளது. இந்த வடிவமைப்பு மையத்தில் உள்ள சல்பர்(IV) மையத்தில் காணப்படும் தனித்த இரட்டை எலக்ட்ரான்களின் காரணமாகவே இந்த அமைப்பினை விளக்க முடியும்.

திட நிலையில் SOCl2  சேர்மமானது ஒற்றைச்சாய்வு படிகங்களை புறவெளித்தொகுதி P21/c உடன்  உருவாக்குகிறது.

நிலைத்தன்மை 
தயோனைல் குளோரைடு அதிக நிலைத்தன்மை கொண்ட சேர்மமாகும். இதை நீண்ட காலம் சேமித்து வைக்க இயலும். இருப்பினும் மிக நீண்ட காலம் சேமித்து வைக்கப்பட்ட இச்சேர்மத்தின் மாதிரி மஞ்சள் நிறத்தை உருவாக்குகின்றது. இது இருகந்தக இருகுளோரைடு உருவாவதன் காரணமாக இருக்கலாம். இச்சேர்மத்தை கொதிநிலைக்கு மேலாக வெப்பப்படுத்தும் போது மெதுவாக S2Cl2, SO2 மற்றும் Cl2  ஆகியவையாக சிதைவடைகிறது. தயோனைல் குளோரைடு ஒளிச்சேர்க்கைக்கு உட்படுகிறது. நீண்ட காலம் சேமித்து வைக்கப்பட்ட மாதிரிகளில் ஏற்படும் நிறமாற்றத்தை குறைந்த அழுத்தத்தின் கீழ் வாலைவடித்தலின் மூலம் துாய்மைப்படுத்தப்படலாம்.

வினைகள் 
தயோனைல் குளோரைடு முக்கியமாக கரிமகுளோரைடு சேர்மங்களின் தொழில்துறை உற்பத்தியில் பயன்படுத்தப்படுகிறது. அவை பெரும்பாலும் மருந்துகள் மற்றும் வேளாண் வேதியியல் பொருட்களில் இடைநிலைகளாக இருக்கின்றன. பாஸ்பரஸ் பென்டாகுளோரைடு போன்ற பிற வினைக்காரணிகளை விட இது வழக்கமாக விரும்பப்படுகிறது, ஏனெனில் அதன் துணை விளைபொருட்களும் (HCl மற்றும் SO2 ) வாயு நிலையிலேயே உள்ளதால், விளைபொருளின் தூய்மையாக்கல் எளிமையானதாகிறது.

தயோனைல் குளோரைடின் பல விளைபொருட்கள்  மிகவும் வினைத்தன்மை உடையனவாக இருக்கின்றன. ஆகவே, மேலும் இச்சேர்மமானது பரவலான வினைகளில் ஈடுபட்டுள்ளது.

ஆக்சிசன் உடன் வினை
தயோனைல் குளோரைடானது நீருடன் வெப்பத்தை வெளியிட்டு வினைபுரிந்து கந்தக ஈராக்சைடு மற்றும் ஐதரோகுளோரிக் அமிலம் ஆகியவற்றைத் தருகிறது:
 SOCl2  +  H2O  →  2 HCl + SO2

மேற்கோள்கள் 

தயோனைல் சேர்மங்கள்
குளோரைடுகள்
ஆக்சோ ஆலைடுகள்
அலோக ஆலைடுகள்
கரிம வேதியியல் வினையாக்கிகள்
கண்ணீர் வரவழைக்கும் முகவர்கள்
கந்தகம்(+4) சேர்மங்கள்
கனிம கந்தகச் சேர்மங்கள்